Foto: RIA "Novosti" Yuk kemasi ekipajining barcha a’zolari xorijliklar bo‘lgan. Ular orasida Xitoy, Vetnam va Filippin fuqarolari bo‘lganligi aytilmoqda. Beliz bayrog‘i ostida suzuvchi GUOXING-1 yuk kemasi Yaponiyaning Aomori prefekturasi sohillarida baliqchilik kemasi bilan to‘qnashganidan so‘ng suvga g‘arq bo‘ldi. Bu haqda Kiodo agentligi xabar berdi. Agentlikning xabariga ko‘ra, 13 kishi bedarak yo‘qolgan deb hisoblanmoqda. Sohil qo‘riqlash xizmati vakillarining ma’lumot berishicha, to‘qnashuvda baliqchilik kemasi va uning 15 nafar ekipaj a’zosi jabr ko‘rmagan. Yuk kemasi ekipajining barcha a’zolari xorijliklar bo‘lgan. Ular orasida Xitoy, Vetnam va Filippin fuqarolari bo‘lganligi aytilmoqda. Bir kishi qutqarib olingan. Bedarak yo‘qolganlarni izlab topish uchun to‘rtta patrul kateri jo‘natilgan.